เป็นประจำเดือน 2รอบ เป็นห่างกันแค่ 1 อาทิตย์เป็นรอบล่ะ7วันพอมาเดือนถัดไปประจำเดือนยังไม่มาเลยค่ะเป็นอาทิตย์กว่าแล้ว จะท้องไหมค่ะ รึ เกิดจากสาเหตุอื่น
สวัสดีค่ะ การที่มีเลือดออกจากช่องคลอดห่างกันเพียงแค 1 อาทิตย์ดังกล่าวมานั้น อาจจะจัดเป็นการเลือดออกทางช่องคลอดแบบผิดปกติซึ่งสาเหตุที่พบได้บ่อยเช่นเนื้องอกมดลูก สาเหตุอื่นๆเช่นเนื้องอกปากมดลูก การติดเชื้อที่ช่องคลอดหรือปากมดลูก เนื้องอกรังไข่ชนิดสร้างฮอร์โมน ฮอร์โมนรังไข่ไม่สมดุล มีภาวะการแข็งตัวของเลือดผิดปกติ หรือเป็นภาวะแทรกซ้อนของการตั้งครรภ์เช่นแท้งหรือท้องนอกมดลูกได้เช่นกันหากก่อนหน้านี้มีเพศสัมพันธ์ไม่ป้องกัน ประจำเดือนขาดหายไปก่อนหน้านี้ ควรยืนยันการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากยังมีเลือดที่ออกผิดปกติต่อเนื่อง ควรไปพบแพทย์เพื่อตรวจหาสาเหตุที่แน่ชัดต่อไป